Public procurement notice: Contract Notice
Published: 2017-08-08
Buyer: Kongeriget Marokko, repræsenteret ved ministeriet for økonomi og finanser
Country: MA
Contract type: Services
Procedure: Restricted procedure
CPV classification: 63730000
Submission deadline: 2017-09-15
EU fund: ESF

Technical requirements: Dette projekt vedrørende teknisk bistand har til formål at forbedre effektiviteten inden for lufttransportledelse, sektorens konkurrenceevne og forvaltningen af sektoren ved at opbygge tekniske, administrative, retlige og metodologiske kapaciteter ved Generaldirektoratet for civil luftfart på baggrund af kravene i fællesskabslovgivningen og god europæisk praksis.
— udvikling af et erhvervsinformationssystem og opbygning af kapaciteter til udvikling og gennemførelse af økonomiske, fremtidsrettede og strategiske undersøgelser og til opnåelse af adgang til nye markeder
— udvikling og gennemførelse af et adfærdskodeks til anvendelse af et computerstyret reservationssystem
— udvikling og installering af et computerstyret system til finansiel og økonomisk overvågning af luftfartsselskaber samt undervisning i anvendelsen heraf
— udarbejdelse af en lovgivningsmæssig ramme og procedurer for udstedelsen af licenser til trafikrettigheder og driftslicenser til økonomiske aktører
— udformning, installering og drift af et computerstyret informationssystem til håndtering, udstedelse og overvågning af licenser til trafikrettigheder til nationale luftfartsselskaber og uddannelse af personalet i anvendelsen af dette system.
Den ordregivende myndighed kan, efter eget skøn og med forbehold for tilgængelige budgetmidler, forlænge projektets varighed og/eller udvide rammerne for kontrakten, forudsat at dette ikke overstiger værdien af den indledende kontrakt. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse i kontrakten er åben for alle fysiske personer og juridiske enheder (der deltager enten individuelt eller i en sammenslutning — et konsortium — af tilbudsgivere), der er etableret i 1 af Den Europæiske Unions medlemsstater eller i et land eller territorium i de regioner, der er angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne, der finder anvendelse på bistandsprogrammet, hvorunder kontrakten finansieres (se punkt 29 nedenfor). Deltagelse er derudover åben for internationale organisationer.
Alle valgbare fysiske personer eller juridiske enheder (som defineret i punkt 11 ovenfor) eller sammenslutninger af sådanne parter (konsortier) kan ansøge.
Et konsortium kan være en permanent juridisk sammenslutning eller en uformel sammenslutning oprettet med henblik på en specifik udbudsprocedure. Alle deltagere i et konsortium (dvs. den ledende virksomhed og alle øvrige deltagere) hæfter solidarisk over for den ordregivende myndighed.
Hvis en ikkevalgbar fysisk person eller juridisk enhed (som defineret i punkt 11 ovenfor) deltager, udelukkes den pågældende ansøgning automatisk. Hvis den pågældende part er deltager i et konsortium, vil denne parts udelukkelse medføre udelukkelse af hele konsortiet.
Fysiske eller juridiske personer kan kun afgive 1 ansøgning, uanset om de deltager som enkeltstående juridisk person eller som ledende virksomhed eller medlem af et ansøgerkonsortium. I tilfælde af, at en fysisk eller juridisk person indgiver mere end 1 ansøgning, vil alle ansøgninger, hvori vedkommende deltager, blive udelukket.
Bud, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se afsnit 2.4.3 i den praktiske vejledning). Ansøgere, der opfordres til afgivelse af bud, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af de udelukkelsessituationer, der er anført i afsnit 2.3.3 i den praktiske vejledning.
På grundlag af de indgivne ansøgninger vil mindst 4 og højst 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.